Jordi Llopart

Jordi Llopart i Ribas conoixito esportivament como Jordi Llopart, naixito d'El Prat de Llobregat, Baixo Llobregat o 3 de mayo de 1952 y muerto en Badalona l'11 de noviembre de 2020, fue un atleta, especialitzau en prebas de  marcha atletica. O suyo entrenador estió su pai Moisés Llopart, qui tamién estió entrenador d'atros destacaus marchadors como Josep Marín, Manuel Alcalde y Jaime Barroso.

A nivel estatal consiguió ganar nueve campionatos d'Espanya, ueito en 50 km marcha en ruta y uno en 20.000 metros marcha en pista, tamién tenió muitos d'os récords d'Espanya de marcha y o récord d'Europa de 50 km marcha. Internacionalment compitió 46 vegatas con a selección d'Espanya d'Atletismo destacando a participación en tres Chuegos Olimpicos (Moscú 1980, Los Angeles 1986 y Seúl 1988) y as suyas millors partecipacions son una medalla d'oro en o Campionato d'Europa d'atletismo de Praga 1978 y una medalla d'archent en os Chuegos Olimpicos de Moscú 1980.

Dimpués d'a suya retirada como atleta d'elite se dedicó a entrenar consiguiendo que un atleta suyo, Daniel Plaza, ganara una medalla d'oro en os Chuegos Olimpicos de Barcelona 1992, atros atletas destacaus estioron Basilio Labrador, Jesús Angel García Bragado, Teresa Linares y Beata Betlej.

Dende 2004 yera socio fundador y vicepresidente d'a Asociación Espanyola de Marcha Atletica (AEMA), y colabora con a Scuola del Cammino di Saluzzo de Maurizio Damilano en a promoción d'a marcha atletica y o fitwalking.

Mientres as anyatas 2005 y 2008 fue secretario tecnico d'a sección de atletismo d'o FC Barcelona y dende o 2015 fue asesor tecnico d'a selección de Chapón de marcha atletica.

 Referencias

Categoría:Muertos en Badalona
Categoría:Naixius d'El Prat de Llobregat
Categoría:Marchadors de Catalunya
Categoría:Atletas d'o CN Barcelona
Categoría:1952 (naixencias)
Categoría:2020 (muertes)